GREEK SUPREME COURT DECISION

Decision ID: 888/2024
Decision Number: 888
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη - Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημα του στις 24 Μαΐου 2024, με την παρουσία της Αντεισαγγελέως του Αρείου Πάγου Νίκης - Αναστασίας Μουζάκη, (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του Εισαγγελέα Εφετών Ιωαννίνων, περί αναιρέσεως της αποφάσεως 157/27.6.2023 του Μονομελούς Εφετείου Κακουργημάτων Ιωαννίνων, με κατηγορούμενο τον G. E. του T., κρατουμένου στο Κατάστημα Κράτησης Λάρισας, ο οποίος δεν εμφανίστηκε. Το Μονομελές Εφετείο Κακουργημάτων Ιωαννίνων, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων Εισαγγελέας Eφετών Ιωαννίνων, ζητεί τώρα την αναίρεση αυτής, για τους λόγους που αναφέρονται στην με αριθμό 64/16.11.2023 έκθεση αναιρέσεως, η οποία συντάχθηκε ενώπιον του Γραμματέως του Ποινικού Τμήματος του Αρείου Πάγου και καταχωρίστηκε στο οικείο πινάκιο με τον αριθμό 1065/2023. Αφού άκουσε Την Αντεισαγγελέα που πρότεινε να γίνει δεκτή η έκθεση αναίρεσης.

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη - Εισηγήτρια, Σταυρούλα Κουσουλού, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη - Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημα του στις 24 Μαΐου 2024, με την παρουσία της Αντεισαγγελέως του Αρείου Πάγου Νίκης - Αναστασίας Μουζάκη, (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του Εισαγγελέα Εφετών Ιωαννίνων, περί αναιρέσεως της αποφάσεως 157/27.6.2023 του Μονομελούς Εφετείου Κακουργημάτων Ιωαννίνων, με κατηγορούμενο τον G. E. του T., κρατουμένου στο Κατάστημα Κράτησης Λάρισας, ο οποίος δεν εμφανίστηκε. Το Μονομελές Εφετείο Κακουργημάτων Ιωαννίνων, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων Εισαγγελέας Eφετών Ιωαννίνων, ζητεί τώρα την αναίρεση αυτής, για τους λόγους που αναφέρονται στην με αριθμό 64/16.11.2023 έκθεση αναιρέσεως, η οποία συντάχθηκε ενώπιον του Γραμματέως του Ποινικού Τμήματος του Αρείου Πάγου και καταχωρίστηκε στο οικείο πινάκιο με τον αριθμό 1065/2023. Αφού άκουσε Την Αντεισαγγελέα που πρότεινε να γίνει δεκτή η έκθεση αναίρεσης.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από τη διάταξη του άρθρο 505 παρ. 1 εδάφ.β περ.β του ΚΠοινΔ, προκύπτει ότι ο Εισαγγελέας Εφετών, μπορεί μέσα στην προθεσμία που ορίζεται από το άρθρο 507 του ίδιου Κώδικα, να ζητήσει την αναίρεση των αποφάσεων του Εφετείου, του μικτού ορκωτού εφετείου και των μικτών ορκωτών δικαστηρίων που ανήκουν στην περιφέρεια του και για τους λόγους που αναφέρονται στη διάταξη του άρθρου 510 παρ.1 του ίδιου Κώδικα, μεταξύ των οποίων περιλαμβάνεται και εκείνος της εσφαλμένης ερμηνείας ουσιαστικής ποινικής διατάξεως, (άρθρο 510 παρ.1 στοιχ.Ε' του ΚΠΔ). Εσφαλμένη δε ερμηνεία και εφαρμογή ουσιαστικής ποινικής διατάξεως η οποία ιδρύει τον από το άρθρο 510 παρ.1 στοιχ. Ε' του Κ.Π.Δ λόγο αναιρέσεως, υπάρχει όταν το δικαστήριο της ουσίας αποδίδει στην ερμηνευόμενη ή εφαρμοζόμενη ουσιαστική ποινική διάταξη διαφορετική έννοια από εκείνη που πραγματικά έχει ή όταν τα πραγματικά περιστατικά που δέχθηκε ότι αποδείχθηκαν, υπάγει σε διάταξη που δεν αρμόζει στη συγκεκριμένη περίπτωση, παραβιάζοντας έτσι ευθέως το νόμο. Στην προκειμένη περίπτωση, η κρινόμενη με αριθμό 64/16-11-2023, αίτηση αναιρέσεως που άσκησε ο Αντεισαγγελέας Εφετών Ιωαννίνων, με δήλωση στη γραμματέα του εν λόγω Δικαστηρίου στρέφεται κατά της υπ' αριθμόν 157/2023 απόφασης του Μονομελούς Εφετείου Κακουργημάτων Ιωαννίνων, με αντικείμενο τον καθορισμό συνολικής ποινής. Η αίτηση αναιρέσεως ασκήθηκε νομότυπα και εμπρόθεσμα, δηλαδή εντός είκοσι (20) ημερών από την καταχώρηση της προσβαλλόμενης αποφάσεως στο ειδικό βιβλίο, η οποία έλαβε χώρα στις 16-11-2023 και πρέπει να ερευνηθεί περαιτέρω, ως προς τη βασιμότητα του προβαλλόμενου με αυτή λόγου αναιρέσεως, που αναφέρεται σε πλημμέλεια από το άρθρο 510 παρ.1 στοιχ.Ε' του ΚΠοινΔ, χωρίς την παρουσία του κατηγορουμένου G. E. του T. , ο οποίος αν και κλητεύθηκε νομότυπα και εμπρόθεσμα, σύμφωνα με το από 30-11-23 αποδεικτικό επιδόσεως της γραμματέως του ΣΚ Λάρισας όπου κρατείται, Ιωάννας Πουλη, για την δικάσιμο της 2-2-2024, οπόταν η συζήτηση της υποθέσεως αναβλήθηκε, με την με αριθμ. 204/2024 απόφαση αυτού του δικαστηρίου για την δικάσιμο της 5-4-2024, κατά την οποία εκ νέου αναβλήθηκε με την με αριθμ. 554/2024 απόφαση αυτού του δικαστηρίου για την δικάσιμο που αναφέρεται στην αρχή της παρούσας, δεν εμφανίσθηκε σ'αυτή. Σύμφωνα με την διάταξη του άρθρου 551 παρ.1 του ΚΠοινΔ, "1. Αν πρόκειται να εκτελεστούν κατά του ίδιου προσώπου περισσότερες καταδικαστικές αποφάσεις για διαφορετικά εγκλήματα που συρρέουν, εφαρμόζονται οι ορισμοί του Ποινικού Κώδικα για τη συρροή... 3) Για τον καθορισμό της συνολικής ποινής, ως ποινή βάσης λαμβάνεται υπόψη η βαρύτερη από αυτές..." Η παραπάνω διάταξη του άρθρου 551 του Κ.Ποιν.δ., κατά το μέρος που αναφέρεται στον καθορισμό συνολικής ποινής, είναι ουσιαστική ποινική διάταξη. Εξ άλλου κατά τη διάταξη του άρθρου 97 του ΠΚ, οι διατάξεις του άρθρου 94 παρ. 1 του ΠΚ για τον καθορισμό εκτιτέας συνολικής ποινής, σε περίπτωση συρροής στερητικών της ελευθερίας ποινών, εφαρμόζονται και όταν κάποιος, προτού εκτιθεί ολοκληρωτικά ή παραγραφεί ή χαριστεί η ποινή που επιβλήθηκε για κάποια αξιόποινη πράξη, καταδικαστεί για άλλη αξιόποινη πράξη οποτεδήποτε και αν τελέστηκε αυτή. Από τις παραπάνω διατάξεις συνάγεται ότι προϋπόθεση καθορισμού συνολικής ποινής είναι να συναντώνται οι ποινές αυτές κατά την εκτέλεση((ΑΠ 762/2023, ΑΠ 1516/2022, ΑΠ 32/2022, ΑΠ 940/2021, ΑΠ 1222/2013, ΑΠ 857/2010). Από τα παραδεκτώς επισκοπούμενα, για τις ανάγκες του αναιρετικού ελέγχου, έγγραφα της δικογραφίας προκύπτουν τα ακόλουθα : το Μονομελές Εφετείο Κακουργημάτων Ιωαννίνων, με την προσβαλλομένη με αριθμ. 157/27-9-2023 απόφαση του, έκανε δεκτή την από 24-7-2023 αίτηση καθορισμού συνολικής ποινής, του G. E. του T., ήδη κρατουμένου στο κατάστημα κράτησης Λάρισας και αφού συνεπιμέτρησε α) την με αριθμ. 22/2023 απόφαση του Πενταμελούς Εφετείου Κακουργημάτων Δυτικής Στερεάς Ελλάδος, με την οποία του είχε επιβληθεί ποινή κάθειρξης έξι (6) ετών και β) την με αριθ. 17/2022 απόφαση του Πενταμελούς Εφετείου Ιωαννίνων, με την οποία του επιβλήθηκε ποινή καθείρξεως έξι (6) ετών, καθόρισε σε βάρος του αιτούντος μία συνολική ποινή κάθειρξης εννέα(9) ετών , αποτελούμενη από την ποινή κάθειρξης των έξι (6) ετών που του επιβλήθηκε με την 22/23 απόφαση του Πενταμελούς Εφετείου Κακουργημάτων Δυτικής Στερεάς Ελλάδας ως ποινή βάσης, επαυξημένη κατά τρία (3) έτη από την ποινή καθείρξεως των έξι (6) ετών που του είχε επιβληθεί με την υπ' αριθ. 17/2022 απόφαση του Πενταμελούς Εφετείου Κακουργημάτων Ιωαννίνων. Ωστόσο, όπως, προκύπτει από το με αρ. πρωτ. 32548/2023 πιστοποιητικό κράτησης του σωφρονιστικού καταστήματος Λάρισας, ο ανωτέρω αιτών, ο οποίος κρατήθηκε δυνάμει της με αρ. 14/2018 αποφάσεως του Τριμελούς Εφετείου Ιωαννίνων κατ'έφεση της οποίας εκδόθηκε η προαναφερόμενη 17/2022 απόφαση του Πενταμελούς Εφετείου Κακουργημάτων Ιωαννίνων, αποφυλακίσθηκε στις 18-2-2022, λόγω μη υπάρχοντος υπολοίπου προς έκτιση ποινής, αφού του υπολογίστηκαν ευεργετικά 1250 ημέρες εργασίες. Συνακόλουθα η ανωτέρω συνεπιμετρηθείσα ποινή της κάθειρξης των έξι (6) ετών, που του είχε επιβληθεί με την 17/2022 απόφαση του Πενταμελούς Εφετείου Κακουργημάτων Ιωαννίνων, είχε ήδη καθ` ολοκληρίαν εκτιθεί κατά τον χρόνο υποβολής της ανωτέρω αίτησης και δεν συναντάται κατά την εκτέλεση με την ποινή της κάθειρξης των έξι (6) ετών, που του επιβλήθηκε με την με αρ. 22/23 απόφαση του Πενταμελούς Εφετείου Κακουργημάτων Δυτικής Στερεάς Ελλάδας που ελήφθη ως ποινή βάσης, η οποία μόνη ήταν εκτιτέα. Επομένως το Εφετείο που προέβη στον καθορισμό συνολικής ποινής, συνεπιμετρώντας και την ως άνω καθ` ολοκληρίαν εκτιθείσα ποινή, στην ποινή που είχε επιβληθεί στον αιτούντα κατάδικο με την με αρ. 22/23 απόφαση του Πενταμελούς Εφετείου Κακουργημάτων Δυτικής Στερεάς Ελλάδας, εσφαλμένα ερμήνευσε και εφάρμοσε τις διατάξεις των άρθρων , 97 σε συνδυασμό με 94 του ΠΚ και 551 παρ. 1 του ΚΠοινΔ, δεδομένου ότι προϋπόθεση σχηματισμού συνολικής ποινής με βάση επιμέρους αποφάσεις, είναι οι ποινές που επέβαλαν αυτές να συναντώνται στην εκτέλεση και δεν νοείται συγχώνευση ποινών στερητικών της ελευθερίας μετά την ολοκληρωτική και διαδοχική εκτέλεσή τους. Συνακόλουθα ο από το άρθρο 510 παρ. 1 στοιχ. Ε` ΚΠοινΔ προβαλλόμενος λόγος αναίρεσης είναι βάσιμος και πρέπει κατά παραδοχή αυτού να αναιρεθεί η προσβαλλόμενη με αριθμ. 157/27-9-2023 απόφαση του Μονομελούς Εφετείου Κακουργημάτων Ιωαννίνων. Όμως δεν θα παραπεμφθεί η υπόθεση στο Δικαστήριο που δίκασε, αλλά κατ'εφαρμογή της διατάξεως του άρθρου 518 παρ.1 του ΚΠΔ, το δικαστήριο τούτο θα κρατήσει την υπόθεση και εφαρμόζοντας τις σωστές ποινικές διατάξεις θα απορρίψει την από 24-7-2023 αίτηση καθορισμού συνολικής ποινής, του ως άνω G. E. του T., κατά τα ειδικότερα αναφερόμενα στο διατακτικό.

DECISION
Unknown

LEGAL REFERENCES
Articles Referenced: άρθρο 505 παρ. 1, άρθρο 507, άρθρου 510 παρ.1, άρθρο 510 παρ.1 στοιχ.Ε' του ΚΠΔ, άρθρο 510 παρ.1 στοιχ. Ε', άρθρο 510 παρ.1 στοιχ.Ε', άρθρου 551 παρ.1, άρθρου 551, άρθρου 97 του ΠΚ, άρθρου 94 παρ. 1 του ΠΚ, άρθρο 510 παρ. 1 στοιχ. Ε, άρθρου 518 παρ.1 του ΚΠΔ, άρθρο 505, άρθρου 510, άρθρο 510, άρθρου 97, άρθρου 94, άρθρου 518
Article Codes: ΠΚ|ΚΠΔ
Law References: nan
Total Articles Cited: 12

DATES MENTIONED: 27-6-2023|16-11-2023|2-2-2024|5-4-2024|27-9-2023|24-7-2023|18-2-2022|24-05-2024|07-06-2024|27-06-2024

SOURCE: https://areiospagos.gr/nomologia/apofaseis_DISPLAY.asp?cd=P1MKES36OZWZVRJ9RBPRK128NED8ZP&apof=888_2024&info=ΠΟΙΝΙΚΕΣ -  Ε